# Aarre Elo

### Wikipedia

Aarre Elo (s. 21. syyskuuta 1934) on ollut suomalaisen viihteen keskushahmoja 1950-luvulta lähtien.

Elo aloitti uransa Fennada-filmin valomiehenä vuonna 1951. Myöhemmin hän siirtyi äänittäjäksi. 1954 Elo erosi Fennadan palveluksesta ja siirtyi äänittäjäksi Filmi-Ääni-yritykseen, joka elokuvien lisäksi teki äänityksiä levy-yhtiö Scandialle.

Elo työskenteli useiden kuuluisien laulajien kuten Olavi Virran, Annikki Tähden, Laila Kinnusen ja Pirkko Mannolan kanssa. Vuonna 1962 Elo aloitti työskentelyn Yleisradiossa televisio-ohjelmien parissa. Elon työtovereina olivat Jukka Virtanen ja Matti Kuusla. Näiden kanssa hän muodosti VEK-ryhmän, jolla oli merkittävä vaikutus suomalaisen tv-viihteen kehitykseen sen alkuaikoina. Tunnetuin VEK-ryhmän ohjelmista lienee Lumilinna-komedia, joka palkittiin vuonna 1965 Montreux'n kansainvälisillä televisiofestivaaleilla parhaana viihdeohjelmana.

VEK-ryhmä hajosi vuonna 1966 Virtasen ja Kuuslan siirryttyä vapaiksi toimittajiksi. Elo jatkoi Yleisradion palveluksessa ja oli mukana tekemässä useita suosittuja viihdeohjelmia, joista menestynein oli vuosina 1967–1969 esitetty Jatkoaika. 1970-luvulta lähtien Elo oli viihdeohjelmien lisäksi toteuttamassa suurten urheilutapahtumien kuten olympialaisten ja eri urheilulajien maailmanmestaruuskilpailujen televisiointia Yleisradiolle. Samalla vuosikymmenellä Elo perusti musiikkiviihderyhmä Songilon, jossa hänen lisäkseen olivat mukana Jukka Virtanen, Heikki Kahila, Jani Uhlenius ja Apeli Halinen. Vuodesta 1981 lähtien Elo oli mukana myös Uuden iloisen teatterin toiminnassa. Elo jäi eläkkeelle TV 1:n ohjelmajohtajan virasta 1990-luvun alussa.

Haettu osoitteesta http://fi.wikipedia.org../../../a/a/r/Aarre_Elo_6c5f.html

Luokka: Yleisradio Oy

##### Views

- Artikkeli
- Keskustelu
- Nykyinen versio

##### Etsi